Møtereferat

|  |  |  |  |
| --- | --- | --- | --- |
| Til: | (Tilstedeværende **uthevet**)  Fra tjenestemannsorganisasjonene: Fra arbeidsgiver:  **Kari Karlsen** Tekna **Frank Arntsen**  NITO **Elin Sølberg**  **Aleksander Høiland** NTL **Ingrid Volden**  **Martin Flatås** NTL Lindis Burheim (vara) **Andreas Gjeset** Parat Knut Aspås (vara)  **Per Einar Iversen** Parat Sekretær: **Jens Petter Nygård**  **Laila Strypet** Forskerforbundet  **Joar Flatås** LHVO, Campusservice  **Pål Vanvik** LHVO, Øk.- eiendomsavd. og virks.styring  Vararepresentanter  Parat  Tekna  Yngvild Nåvik Forskerforbundet  Linda Nervik LHVO, Campusservice  Jørgen Andreassen Utvik LHVO Øk.- eiendomsavd. og virks.styring | | |
| Kopi til: | Tekna, NITO, NTL, NTL v/Lillian Nilsen, Parat, Forskerforbundet, HR- og HMS-avdelingen | | |
| Om: | **LOSAM-møte for LOSAM Økonomi og eiendom** | | |
| Møtetid: | 1.3.2021 kl. 12.00 – 13.30 | Møtested: | Digitalt møte |
| Signatur: | JPN | | |

**Agenda:**

1. **Godkjenning av møteinnkalling**

Godkjent

1. **Godkjenning av referat**

Referat fra møtet 7.12.2020 godkjent.

1. **Koronasituasjonen (informasjon/drøfting)**

Hensikt med saken er drøfte arbeidssituasjon med særlig fokus på det psykososiale arbeidsmiljøet og ivaretagelse av smittevern.

Saken diskutert og i hovedsak fremkom:

Tillitsvalgte orienterte om at situasjonen i hovedsak er som før, man ønsker sosial kontakt, mange er lei av å sitte hjemme.

Arbeidsgiver orienterte om situasjonen med hjemmekontor vs tilstedeværelse på campus.

Øk.avd har flyttet til Kalvskinnet og har åpnet for at flere får være til stede på campus, og normalt er ca 20 tilstede hver dag. Gjennomfører samtaler med alle medarbeidere om arbeidssituasjonen, arbeidsmiljø på hhv campus og på hjemmekontoret.

Ansatte i teknisk og bygningsmessig drift i Campusservice er fortsatt stort sett til stede på campus, mens adm. tilsatte stort sett er på hjemmekontor.

1. **Evaluering av medvirkning og medbestemmelse 2020 (Informasjon/drøfting)**

Hensikt med saken er å evaluere medvirkning og medbestemmelse innen LOSAM-området i 2020. Runde rundt bordet med korte innlegg (inntil 3 min) fra hver av fagforeningene som grunnlag for en diskusjon, hva vi bør fortsette med, og hva vi evt. bør endre.

Følgende ønskes videreført:

* God erfaring med ukentlige møter som etter hvert kom i gang med Campusservice
* Teamsmøter funger brukbart i små grupper slik som LOSAM er, men det blir bedre møter fysisk
* Utviklet mye godt samarbeid gjennom pandemiarbeidet

Følgende ønskes forbedret:

* Har vært mye fokus på pandemi, ikke mye tid fokus til andre ting
* Viktig å involvere tillitsvalgte tidlig nok
* Uheldig at det har vært digitale møter, selv om det har fungert på et vis, det beste møtet
* Kommentarer til enkeltsaker:  
  - Vil ha mer info BOTT ØL, herunder konsekvenser for medarbeiderne, og hva økonomien i BOTT ØL er  
  - Uheldig med vektersaken hvor det ble lite info – burde vært mer involvering av tillitsvalgte, særlig når det var streik hos leverandør involvert   
  - Mangler info om ØE-dir sin rolle og de endringer som kommer med administrasjonsdirektør, burde vært et ekstramøte

1. **Årshjul for LOSAM 2021 (Informasjon/drøfting)**

Hensikt med saken er fastsette årshjul for LOSAM ØE med oversikt over når de ulike sakene skal behandles. Utkast til årshjul for 2021 utsendt før møtet.

Arbeidsgiver orienterte om at årsplanen 2021 er laget etter modell fra årsplan for 2020.

Saken diskutert, i det vesentlige fremkom at konsulentbruk og oversikt over fast/midlertidig ansettelser legges frem etter hver tertial, dvs juni, sept, feb.

1. **Søknad om adgang til utvidet overtidsramme for snøbrøyting ved NTNU i Trondheim (avtaleinngåelse)**

Hensikt med saken er å inngå avtale om utvidet ramme for overtid i forbindelse med snøbrøyting. Erfaringsmessig vil det i løpet av brøytesesongen oppstå et behov for utvidet overtidsbruk, på grunn av større snøfall over flere døgn. Dette skjer vanligvis en til to ganger i brøytesesongen. Vi ber derfor om avtale med tillitsvalgte for bruk av overtid utover det som ligger i arbeidsmiljøloven. Det vies til vedlagte notat, samt utkast til avtale.

` Det legges opp til at en etter avtaleinngåelsen tar et møte med de som blir berørt om hvordan avtalen skal forstås. HR-HMS-avdelingen og tillitsvalgte vil delta.

Arbeidsgiver orienterte om saken og om at saken er diskutert og forberedt lokalt i Campusservice, notat sendt ut på forhånd.

Saken diskutert.

Enighet om at avtale er inngått slik det er foreslått i notatet.

1. **BOTT ØL - status og videre arbeid (informasjon/drøfting)**

Hensikt med saken er å orientere LOSAM om status og videre planer for arbeidet med å forberede innføring av nye økonomi og lønnssystemer fra 1.1.2022 (BOTT ØL). Etter en forberedelsesfase med hovedvekt på arbeid i nasjonalt prosjekt med standardiserte prosesser er det nå lokalt ved NTNU igangsatt arbeid for å se hvordan de nye prosessene og rollene best mulig kan brukes ved NTNU for å utnytte de muligheter som ligger i systemet. Det jobbes også med å forberede de systemmessig overgangene, klargjøre data for konvertering og sørge for at integrasjoner og grensesnitt ivaretas når de nye systemene tas i bruk. Det gis nærmere informasjon i møte, se vedlagte lysark.

.

Arbeidsgiver orienterte om hovedtrekkene i det videre arbeid. Det legges opp til at BOTT ØL blir fast sak på LOSAM-møtene fremover.

Saken diskutert, i hovedsak fremkom:

* Svart ut at BOTT ØL koster dagens nivå på systemene, i tillegg betaler NTNU for utvikling av systemene sammen med de andre universitetene som er med i BOTT-samarbeidet (UiO, UiB, UiT og NTNU). Investering på 150 mill sammen med de andre (NTNU knapt 40%), driftskostnader lik med dagens kostnadsnivå. Realisering av nytteverdi blir avhengig av ambisjonsnivå fremover.
* Innspill på at det er viktig at de ansatte får se hva dette blir av endringer, hva er de nye brukergrensesnittene, hvordan skal de brukes. Gjenta gjerne informasjon flere ganger.

1. **Gjensidig informasjon**
2. Informasjon fra arbeidsgiver

* Videre prosess ledig stilling avdelingsleder Campusservice

Orientert om at det nå foreslås at det opprettes en stilling som administrasjonsdirektør, som blir ny leder for avdelingene som i dag er under ØE-dir og Org-dir, jf innsidamelding. Utlysning av stilling som avdelingsleder for campusservice settes i bero til nye adm.dir er på plass.

Saken diskutert, i hovedsak fremkom:

* Innspill på at dette kom veldig brått på, det ble etterlyst hva som har vært av foregående prosess før denne beslutningen ble tatt
* Innspill på at rektor bør innkalle LOSAM ØE og LOSAM RO til infomøte hvor det orienteres om saken.
* Innspill på at det ikke bør lages for store LOSAM, stemmene kan forsvinne

1. Informasjon fra tillitsvalgte

* Innspill på at mange er veldig lei av den spesielle situasjonen med pandemien

1. **Eventuelt**
2. Parat ønsker en diskusjon i Losam om NTNU sine avdelinger lager egne regler, hva ferie angår. Ferieloven versus Innsida

<https://innsida.ntnu.no/wiki/-/wiki/Norsk/Ferieavvikling+ved+Seksjon+for+bygningsdrift>

Parat utdypet saken og reiste spørsmål om hvorfor skal det være en eget regelverk for praktisering av ferieloven på bygningsdrift – det oppleves at det blir forskjellige løsningen fra enhet til enhet. Opplever at det ikke er likestilte regler i fht til arbeidsgiver og arbeidstaker.

Avtalt at arbeidsgiver kommer tilbake til saken i senere møte med nærmere informasjon som grunnlag for en videre diskusjon om praktisering av ferieloven.

1. Parat ønsker en diskusjon om ny praksis ved bruk av rekvisisjoner til små innkjøp.

Parat redegjorde for at nye regler med elektroniske rekvisisjonen gjør det vanskelig å gjøre småinnkjøp, bla oppfattes det at man må ha avklart konkret pris før en går i butikken og det gjøre det krevende å gjøre disse småinnkjøpene.

Avtalt at arbeidsgiver kommer tilbake til saken i senere møte etter å ha sett nærmere på dette.

1. Bruk av velferdsmidler

Parat reiste spørsmål om bruk av velferdsmidler.

Avklart at saken følges opp direkte med avdelingsleder for campusservice.